ଧାରଣାରେ ବସିବାରୁ ଦମ୍ପତିଙ୍କୁ ମାଡ ଅଭିଯୋଗ\nବ୍ରହ୍ମପୁର ଅଫିସ, ୨୩।୧୨- ବ୍ରହ୍ମପୁର ବିଧାୟକ ପ୍ରତିନିଧି ତଥା ବ୍ରହ୍ମପୁର ମହାନଗର ନିଗ\nଧାରଣାରେ ବସିବାରୁ ଦମ୍ପତିଙ୍କୁ ମାଡ ଅଭିଯୋଗ\t December 23rd, 00:00 AM December 23rd, 00:00 AM\nବ୍ରହ୍ମପୁର ଅଫିସ, ୨୩।୧୨- ବ୍ରହ୍ମପୁର ବିଧାୟକ ପ୍ରତିନିଧି ତଥା ବ୍ରହ୍ମପୁର ମହାନଗର ନିଗମର ମେୟର କେ. ମାଧବୀଙ୍କ ଭାଇ କେ. ଅନିଲ କୁମାରଙ୍କ ନାମରେ ଟଙ୍କା ହଡପ୍ ନେଇ ଅଭିଯୋଗ ହୋଇଥିଲା। ନାରାୟଣ ମହାପାତ୍ର ଏହି ଅଭିଯୋଗ କରିଥିଲେ। ନାରାୟଣଙ୍କ କହିବାନୁସାରେ ୨୦୧୩ ମହାନଗର ନିର୍ବାଚନ ସମୟରେ ଅନିଲ ତାଙ୍କ ଠାରୁ ପ୍ରାୟ ୮ ଲକ୍ଷ ଟଙ୍କା ଉଦ୍ଧାର ନେଇଥିଲେ। ନିର୍ବାଚନ ସରିବା ପରେ ଏହି ଟଙ୍କା ତାଙ୍କୁ ଫେରାଇଦେବେ ବୋଲି କହିଥିଲେ। ନିର୍ବାଚନ ସରିବାର ୪ ବର୍ଷ ବିତିଯାଇଥିଲେ ମଧ୍ୟ ଉକ୍ତ ଟଙ୍କା ସେ ଫେରସ୍ତ ପାଇନାହାନ୍ତି। ଟଙ୍କା ମାଗିଲେ ତାଙ୍କୁ ଧମକ ଦିଆଯାଉଛି। ଏ ସମ୍ବନ୍ଧରେ ସେ ବ୍ରହ୍ମପୁର ଜିଲା ଏସପିଙ୍କ ଦୃଷ୍ଟି ଆର୍କଷଣ କରିଥିଲେ। ଟାଉନ ଥାନାଧିକାରୀ ଏହି ଅଭିଯୋଗର ତଦନ୍ତ କରିବାକୁ ଏସପି ନିର୍ଦ୍ଦେଶ ଦେଇଥିଲେ। ଯାହାକୁ ନେଇ ଟାଉନ ଥାନାଧିକାରୀ ଉଭୟ ପକ୍ଷଙ୍କୁ ଥାନାକୁ ଡକାଇବାକୁ ଚେଷ୍ଟା କରିଥିଲେ ମଧ୍ୟ ଏହା ସଫଳ ହୋଇ ନ ଥିଲା। ଫଳରେ ନାରାୟଣ ଅନିଲଙ୍କ ଘର ସମ୍ମୁଖରେ ଧାରଣାରେ ବସିବେ ବୋଲି ଚେତାବନୀ ଦେଇଥିଲେ। ଶନିବାର ନାରାୟଣ ତାଙ୍କ ସ୍ତ୍ରୀ ସସ୍ମିତାଙ୍କ ସହ ଅନ୍ନପୂର୍ଣ୍ଣା ମାର୍କେଟସ୍ଥିତ ଅନିଲଙ୍କ ଘର ସମ୍ମୁଖରେ ପହଞ୍ଚତ୍ ପୂର୍ବାହ୍ନ ୧୧ଟାରେ ଧାରଣାରେ ବସିଥିଲେ। ସେତିକିବେଳେ କେତେକ ମହିଳା ସେଠାରେ ପହଞ୍ଚତ୍ ସେମାନଙ୍କୁ ମାରଧର କରିଥିଲେ ବୋଲି ନାରାୟଣ ଓ ସସ୍ମିତା ଟାଉନ ଥାନାରେ ଅଭିଯୋଗ କରିଛନ୍ତି। ଏ ବାବଦରେ ଟାଉନ ଥାନାଧିକାରୀ ନୀହାର ରଞ୍ଜନ ପ୍ରଧାନ କହିଛନ୍ତି, ଉଭୟ ପକ୍ଷଙ୍କୁ ଥାନାକୁ ଡକାଯାଇ ଥିଲା। ଏନେଇ ଥାନାରେ କୌଣସି ମାମଲା ରୁଜୁ ହୋଇନାହଁି। ରବିବାର ଉଭୟ ପକ୍ଷକୁ ପୁଣି ଥାନାକୁ ଡକାଯାଇଛି। ସେମାନଙ୍କୁ ପ୍ରଥମେ ବୁଝାଶୁଝା କରାଯିବ। ଯଦି ଏଥିରେ ସମାଧାନ ନ ହେବ ତେବେ ମାମଲା ରୁଜୁ କରାଯାଇ ତଦନ୍ତ କରାଯିବ। ଅନ୍ୟପକ୍ଷରେ ନାରାୟଣ କହିଛନ୍ତି, ମାଡ ଖାଇବା ପରେ ସେ ସ୍ତ୍ରୀଙ୍କ ସହ ଥାନାକୁ ଏତଲା ଦେବାକୁ ଯାଇଥିଲେ। ହେଲେ ପୋଲିସ ତାଙ୍କ ଏତଲାକୁ ଗ୍ରହଣ କରି ନ ଥିଲା।
